CELEX: 32021D2252
Language: mt
Date: 2021-12-16 00:00:00
Title: Deċiżjoni ta’ Implimentazzjoni tal-Kummissjoni (UE) 2021/2252 tas-16 ta’ Diċembru 2021 li temenda d-Deċiżjoni 94/741/KE rigward kwestjonarji għar-rapporti tal-Istati Membri dwar l-implimentazzjoni ta’ ċerti Direttivi fis-settur tal-iskart

17.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 454/4
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/2252
         tas-16 ta’ Diċembru 2021
         li temenda d-Deċiżjoni 94/741/KE rigward kwestjonarji għar-rapporti tal-Istati Membri dwar l-implimentazzjoni ta’ ċerti Direttivi fis-settur tal-iskart
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kunsidrat id-Direttiva tal-Kunsill 86/278/KEE tat-12 ta’ Ġunju 1986 dwar il-protezzjoni tal-ambjent, u b’ mod partikolari tal-ħamrija, meta l-ħama tad-dranaġġ jintuża fl-agrikoltura (1), u b’mod partikolari l-Artikolu 17 tagħha,
         Billi:
         
                     (1)
                  
                  
                     Id-Deċiżjoni tal-Kummissjoni 94/741/KE (2) tistabbilixxi l-kwestjonarju għar-rapport tal-Istati Membri dwar it-traspożizzjoni u l-implimentazzjoni tad-Direttiva 86/278/KEE.
                  
               
                     (2)
                  
                  
                     Jenħtieġ li l-format għal dak ir-rapport tal-Istati Membri jiġi rivedut sabiex jirrifletti r-rekwiżiti l-ġodda ta’ rapportar fir-rigward tar-rapportar ta’ data spazjali inkluża fl-informazzjoni rreġistrata fir-rekords imsemmija fl-Artikolu 10(1) tad-Direttiva 86/278/KEE kif emendata bir-Regolament (UE) 2019/1010 tal-Parlament Ewropew u tal-Kunsill (3)
                        ..
                     
                  
               
                     (3)
                  
                  
                     Jenħtieġ li d-data spazjali rapportata tkun limitata għal data li hija meħtieġa biex tħaffef l-implimentazzjoni tad-Direttiva 86/278/KEE u għalhekk jenħtieġ illi tikkonċerna biss il-ġeometrija jew il-lok fejn għandu jintuża l-ħama.
                  
               
                     (4)
                  
                  
                     Sabiex jitnaqqas il-piż amministrattiv marbut mal-ġbir u r-rapportar tad-data, id-data eżistenti miġbura għal skopijiet oħra, bħal data katastali jew data miġbura fil-kuntest tas-Sistema Integrata ta’ Amministrazzjoni u Kontroll għall-ġestjoni tal-Politika Agrikola Komuni u r-Regolament (UE) Nru 1306/2013 tal-Parlament Ewropew u tal-Kunsill (4), tista’ terġa’ tintuża biex tirrapporta dwar data spazjali li tidentifika l-lok fejn ikun se jintuża l-ħama tad-dranaġġ fuq art agrikola.
                  
               
                     (5)
                  
                  
                     Għaldaqstant, jenħtieġ li d-Deċiżjoni 94/741/KE tiġi emendata skont dan.
                  
               
                     (6)
                  
                  
                     Jenħtieġ li d-data tal-applikazzjoni ta’ din id-Deċiżjoni tkun l-istess data bħad-data tal-applikazzjoni tal-emenda tal-Artikolu 10(1) u (2) tad-Direttiva 86/278/KEE kif stabbilit fl-Artikolu 11 tar-Regolament (UE) 2019/1010.
                  
               
                     (7)
                  
                  
                     Il-miżuri previsti f’din id-Deċiżjoni huma f’konformità mal-opinjoni tal-Kumitat stabbilit bl-Artikolu 39 tad-Direttiva 2008/98/KE tal-Parlament Ewropew u tal-Kunsill (5)„
                  
               ADOTTAT DIN ID-DEĊIŻJONI:
         
            Artikolu 1
            L-Anness tad-Deċiżjoni 94/741/KE huwa emendat kif stabbilit fl-Anness ta’ din id-Deċiżjoni.
         
         
            Artikolu 2
            Din id-Deċiżjoni għandha tapplika mill-1 ta’ Jannar 2022.
         
         
            Artikolu 3
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-16 ta’ Diċembru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 181, 4.7.1986, p. 6.
         
            (2)  Id-Deċiżjoni tal-Kummissjoni tal-24 ta’ Ottubru 1994 rigward kwestjonarji għar-rapporti tal-Istati Membri dwar l-implimentazzjoni ta’ ċerti Direttivi fis-settur tal-iskart (implimentazzjoni tad-Direttiva tal-Kunsill 91/692/KEE) (94/741/KE) (ĠU L 296, 17.11.1994, p. 42).
         
            (3)  Ir-Regolament (UE) 2019/1010 tal-Parlament Ewropew u tal-Kunsill tal-5 ta’ Ġunju 2019 dwar l-allinjament tal-obbligi ta’ rapportar fil-qasam tal-leġiżlazzjoni relatata mal-ambjent u li jemenda r-Regolamenti (KE) Nru 166/2006 u (UE) Nru 995/2010 tal-Parlament Ewropew u tal-Kunsill, id-Direttivi 2002/49/KE, 2004/35/KE, 2007/2/KE, 2009/147/KE u 2010/63/UE tal-Parlament Ewropew u tal-Kunsill, ir-Regolamenti tal-Kunsill (KE) Nru 338/97 u (KE) Nru 2173/2005, u d-Direttiva tal-Kunsill 86/278/KEE, (ĠU L 170, 25.6.2019, p. 115).
         
            (4)  Ir-Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008, (ĠU L 347, 20.12.2013, p. 549).
         
            (5)  Id-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u li tħassar ċerti Direttivi (ĠU L 312, 22.11.2008, p. 3).
      
      
         
            ANNESS
            L-Anness tad-Deċiżjoni 94/741/KE huwa emendat kif ġej:
            
                        (1)
                     
                     
                        It-titolu tal-kwestjonarju għar-rapport tal-Istati Membri dwar it-traspożizzjoni u l-implimentazzjoni tad-Direttiva 86/278/KEE huwa sostitwit b’dan li ġej:
                     
                  
               “KWESTJONARJU
               għar-rapport tal-Istati Membri dwar it-traspożizzjoni u l-implimentazzjoni tad-Direttiva tal-Kunsill 86/278/KEE dwar il-protezzjoni tal-ambjent, u b’ mod partikolari tal-ħamrija, meta l-ħama tad-dranaġġ jintuża fl-agrikoltura (*1), kif emendata bid-Direttiva tal-Kunsill 91/692/KEE (*2) u bir-Regolament (UE) 2019/1010 tal-Parlament Ewropew u tal-Kunsill (*3)
               
            
            
                        (2)
                     
                     
                        fil-punt 7 tal-Parti II, tiżdied din it-tabella:
                        
                                    “Pożizzjoni ġeografika jew ġeometrija li tidentifika l-postijiet fejn trid tintuża l-ħama
                                    
                                 
                              
                                    
                                       Tip ta’ data
                                       
                                    
                                    
                                       (Wieħed biss mit-tipi ta’ data jrid jintuża għal kwalunkwe pożizzjoni ġeografika jew ġeometrija partikolari.)
                                    
                                 
                                 
                                    
                                       Koordinati ġeografiċi ta’ pożizzjoni jew ġeometrija
                                    
                                    
                                       (Il-pożizzjoni trid tiġi rappreżentata b’punt. Il-ġeometrija tista’ tkun poligonu jew poligonu donut (poligonu b’toqba).)
                                    
                                 
                              
                                    Ġeometrija ta’ ħabel tar-raba (*4)
                                    
                                 
                                 
                                     
                                 
                              
                                    Ġeometrija ta’ ħabel katastali
                                 
                                 
                                     
                                 
                              
                                    Ġeometrija oħra li tidentifika ż-żona tal-art agrikola fejn irid jintuża l-ħama tad-dranaġġ
                                 
                                 
                                     
                                 
                              
                                    Koordinati ġeografiċi ta’ punt fuq żona ta’ art agrikola fejn irid jintuża l-ħama tad-dranaġġ.
                                 
                                 
                                     
                                 
                              
                  
                        (3)
                     
                     
                        fil-Parti II, jiżdied il-punt li ġej:
                        
                                    “9.
                                 
                                 
                                    Siti web nazzjonali għat-tixrid tar-reġistri konsolidati f’konformità mal-Artikolu 10(2)
                                    Agħti l-ħolqiet għas-siti web nazzjonali fejn ir-reġistri msemmija fl-Artikolu 10(1) ikunu disponibbli u faċilment aċċessibbli għall-pubbliku f’format ikkonsolidat.”.
                                 
                              
                  
               (*1)  (ĠU L 181, 4.7.1986, p. 6).
            
               (*2)  Id-Direttiva tal-Kunsill 91/692/KEE tat-23 ta’ Diċembru 1991, biex tistandardizza u tirrazzjonalizza rapporti dwar l-implimentazzjoni ta’ ċerti direttivi fuq l-ambjent (ĠU L 377, 31.12.1991, p. 48).
            
               (*3)  Ir-Regolament (UE) 2019/1010 tal-Parlament Ewropew u tal-Kunsill tal-5 ta’ Ġunju 2019 dwar l-allinjament tal-obbligi ta’ rapportar fil-qasam tal-leġiżlazzjoni relatata mal-ambjent u li jemenda r-Regolamenti (KE) Nru 166/2006 u (UE) Nru 995/2010 tal-Parlament Ewropew u tal-Kunsill, id-Direttivi 2002/49/KE, 2004/35/KE, 2007/2/KE, 2009/147/KE u 2010/63/UE tal-Parlament Ewropew u tal-Kunsill, ir-Regolamenti tal-Kunsill (KE) Nru 338/97 u (KE) Nru 2173/2005, u d-Direttiva tal-Kunsill 86/278/KEE (ĠU L 170, 25.6.2019, p. 115).”;”
            
               (*4)  Kif definita fl-Artikolu 67(4), il-punt (a) tar-Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (ĠU L 347, 20.12.2013, p. 549).”;